Peter Pacult

Peter Pacult (s. 28. lokakuuta 1959) on itävaltalainen jalkapallovalmentaja ja entinen hyökkääjä. Tammikuusta 2021 lähtien hän on toiminut Austria Klagenfurtin päävalmentajana.

 Ura 
 Pelaajaura 
Pacult aloitti ammattilaisuransa Wiener Sport-Clubissa 1981. Hyökkääjänä pelannut Pacult vakiinnutti nopeasti paikkansa seuran avauskokoonpanossa ja seuraavana vuonna hän debytoi jo Itävallan maajoukkueessa. Hän edusti Wiener SC:tä kolme kautta ja teki 103 Bundesliiga-ottelussa 46 maalia. 

Wiener SC:stä Pacult siirtyi toiseen Wienin suurseuraan, työväenjoukkueena tunnettuun SK Rapid Wieniin. Pesti Rapidissa ei ollut yhtä menestyksekäs Pacultille, vaikka hän voittikin Itävallan cupin mestaruuden 1985. Liigassa Rapid jäi molemmilla Pacultin kausilla hopealle. Hän siirtyi 1986 FC Swarovski Tiroliin, jossa voitti kaudella 1988–1989 Bundesliigan maalikuninkuuden 26 osumallaan. Samana vuonna legendaarisen Ernst Happelin luotsaama joukkue juhli myös Itävallan mestaruutta. Kaikkiaan Pacult pelasi Swarowski Tirolissa 184 liigaottelua iskien niissä peräti 104 maalia. 

Vuonna 1992 Pacult jätti Swarowskin ja siirtyi yhden FC Linzissä vietetyn kauden jälkeen saksalaiseen TSV 1860 Müncheniin, jonka kanssa hän nousi Bundesliigaan keväällä 1994. Kahden Saksassa vietetyn kauden jälkeen Pacult palasi kotimaahansa ja pelasi uransa viimeisen kauden 1995–1996 Wienin toisessa suurseurassa FK Austria Wienissä.

Itävallan maajoukkueessa Pacult esiintyi urallaan 24 kertaa ja onnistui kerran maalinteossa. Häntä ei kuitenkaan valittu maan joukkueeseen MM-kisoihin 1990.

 Valmentajaura 
Valmennusuransa Pacult aloitti TSV 1860 Münchenin apulaisvalmentajana 1996. Hän toimi seuran pitkäaikaisen päävalmentajan Werner Lorantin aisaparina viisi vuotta. Kun Lorant sai lokakuussa 2001 potkut, nousi Pacult seuran päävalmentajaksi. Hän johdatti seuran debyyttikaudellaan Bundesliigassa yhdeksänneksi ja sai jatkaa tehtävässä. Kausi 2002–2003 ei kuitenkaan sujunut odotusten mukaisesti ja hän sai potkut maaliskuussa 2003.

Tämän jälkeen Pacult toimi kaudella 2004–2005 kotimaassaan FC Kärntenin päävalmentajana. Joulukuussa 2005 hän palasi jälleen Saksaan siirtyen Dynamo Dresdenin päävalmentajaksi. Hän ei kuitenkaan onnistunut pelastamaan seuraa putoamiselta 2. Bundesliigasta Regionalligaan. Dynamon Regionalliga-kausi alkoi hyvin ja seura oli kuuden ottelun jälkeen sarjakärjessä. Tästä huolimatta Pacult erosi joukkueen valmentajan tehtävistä, sillä SK Rapid Wien oli vihjannut haluavansa hänet joukkueen valmentajaksi.

Pian eronsa jälkeen Pacult siirtyi Rapid Wienin päävalmentajaksi.Peter Pacult neuer Rapid-Trainer Debyyttikausi päättyi seuran osalta neljänteen sijaan, mutta jo seuraavalla kaudella Pacult johdatti seuran taistelemaan mestaruudesta ja lopulta myös voitti joukkueineen Rapidin historian 32. mestaruuden. 

Seuraava kausi toi mukanaan karvaan pettymyksen mestaruuden karattua Red Bull Salzburgille. Tulokset eurokentilläkin olivat hiukan odotettua vaisumpia. Kesällä 2009 Pacult uudisti yllättäen valmennusryhmäänsä.Knalleffekt: Pacult tauscht sein Trainerteam aus  Kaudella 2009–2010 Rapid joutui antamaan periksi Red Bullille mestaruustaistelussa. Myös joukkueen yllättävä putoaminen cupin puolivälierissä nosti fanit vaatimaan potkuja Pacultille.Pacult unter Druck: Fan-Aufstand bei Rapid Wien Kaudella 2010–2011 Rapid jäi edelleen terävimmän kärjen taakse ja Pacultin välit seurajohdon kanssa kiristyivät. Lopulta Pacult sai potkut huhtikuussa 2011 luottamuspulan vuoksi. Viimeiseksi otteluksi jäi 0–2 tappio SK Sturm Grazille. Liigassa Rapid oli viidentenä, kahdeksan pistettä kärkijoukkue FK Austria Wienin takana. Rapid entlässt Pacult - Nächste Station Leipzig?

Toukokuussa 2011 Pacult allekirjoitti kaksivuotisen sopimuksen Saksan Regionalligassa pelaavan RB Leipzigin kanssa. Peter Pacult wird Trainer von RB Leipzig Pacult ei onnistunut nostamaan leipzigilaisseuraa 3. Ligaan ja hänen toimintaansa arvosteltiin ankarasti. Lopulta seurajohto erotti itävaltalaisvalmentajan kesällä 2012. ALEXANDER ZORNIGER IST NEUER CHEFTRAINER BEI DEN ROTEN BULLEN

Joulukuussa 2012 Pacult palasi Dynamo Dresdenin päävalmentajaksi kesäkuuhun 2014 ulottuvalla sopimuksella. Pacult kehrt zu Dynamo zurück Itävaltalaisvalmentajan johdolla Dynamo säilytti sarjapaikkansa 2. Bundesliigassa ollen sarjassa lopulta sijalla 16. Kausi 2013/14 alkoi Dynamon osalta jälleen heikosti ja Pacult sai potkut elokuussa 2013, kun seura ei ollut voittanut yhtään neljästä ensimmäisestä liigaottelustaan. Dynamo Dresden entlässt Peter Pacult

Huhtikuussa 2015 Pacult palasi valmennustehtäviin Itävallan 2. Bundesliigassa pelanneen Floridsdorfer AC:n päävalmentajana.Peter Pacult neuer FAC-Trainer  Pacult pelasti FAC:n putoamiselta sarjasta, mutta kausi 2015/16 alkoi kehnosti. Huonojen peliesitysten myötä joukkue putosi myös Itävallan cupista ja Pacult sai potkut syyskuussa 2015.Pacult gibt als FAC-Coach auf

Lokakuussa 2016 Pacult siirtyi slovenialaisen NK Zavrčin päävalmentajaksi, mutta sai potkut vain kahden viikon jälkeen.Pacult wurde per SMS nach nur 14 Tagen gefeuert!

Tammikuussa 2017 Pacultista tuli Kroatian liigan jumbojoukkue HNK Cibalian päävalmentaja.Pacult novi trener Cibalije Pacult ei saanut Cibalian peliesityksiä parantumaan ja viiden tappiollisen ottelun jälkeen seurajohto erotti hänet jo maaliskuussa.Aus nach fünf Spielen: Pacult in Kroatien gefeuert 

Kesäkuussa 2017 Pacultin ura jatkui Serbiassa FK Radnički Nišin päävalmentajana.Serbien: Pacult neuer Trainer bei Radnicki Nis Pesti päättyi kuitenkin potkuihin jo saman vuoden syyskuun alussa.Radnicki Nis feuert Trainer Peter Pacult

Tammikuussa 2018 Pacultista tuli albanialaisen FK Kukësin päävalmentaja.Österreicher Pacult wird Trainer bei FK Kukesi Hän jätti joukkueen kauden jälkeen.Pacult nicht mehr Trainer von FK Kukesi 

Maaliskuussa 2019 Pacult jatkoi uraansa montenegrolaisen OFK Titogradin päävalmentajana.Jetzt Montenegro! Die irre Trainer-Reise des Peter Pacult Pesti jäi lyhyeksi, sillä hän jätti seuran jo kauden jälkeen kesäkuussa 2019, vaikka oli luotsannut seuran maan pääsarjassa neljänneksi.Überraschendes Aus: Pacult nicht mehr Trainer von Titograd

Tammikuussa 2021 Pacultista tuli Austria Klagenfurtin päävalmentaja.Peter Pacult neuer Trainer bei Austria Klagenfurt! Hän nosti seuran kauden 2020/21 päätteeksi Itävallan Bundesliigan.Austria Klagenfurt ist in der Bundesliga

 Saavutukset 
 Meriitit pelaajana 
 Itävallan mestaruus (2): 1989, 1990
 Itävallan cup (2): 1985, 1989

 Meriitit valmentajana 
 Itävallan mestaruus: 2008

Lähteet

Luokka:Itävaltalaiset jalkapallovalmentajat
Luokka:Itävaltalaiset jalkapalloilijat
Luokka:Vuonna 1959 syntyneet
Luokka:Elävät henkilöt